Cher

Cher (f. Cherilyn Sarkisian; 20. maí 1946) er bandarísk söngkona og leikkona. Hún hóf tónlistarferil sinn á miðju hippatímabilinu ásamt eiginmanni sínum, Sonny Bono, og myndaði með honum söngtvíeykið Sonny og Cher. Á ferli sínum hefur hún náð velgengni á sviði þjóðlagatónlistar, diskótónlistar, rokktónlistar, popptónlistar og rafrænnar danstónlistar. Cher hefur jafnframt birst sem leikkona í kvikmyndum og hefur unnið til fjölda kvikmyndaverðlauna, meðal annars nokkurra Golden Globe-verðlauna og til Óskarsverðlauna sem besta leikkonan í aðalhlutverki árið 1988.

Cher varð bæði vinsæl söngkona og tískutákn í Bandaríkjunum á áttunda og níunda áratuginum. Síðasta tónleikaferðalag hennar um heiminn, Living Proof: The Farewell Tour (2002–2005) komst í Heimsmetabók Guinness sem tekjuhæsta sýningarferðalag listakonu í sögunni.

Cher er þekkt fyrir djúpa altsöngrödd sína. Hún er eini listamaðurinn sem hefur komist að minnsta kosti einu sinni efst á vinsældalista á hverjum áratugi í Bandaríkjunum frá sjöunda áratugnum. Hún hefur selt rúmlega 100 milljónir hljómdiska á ferli sínum.Actress, music icon Cher turns 65 - The Independent/AFP, 22. maí 2011.

Útgefið efni
Breiðskífur

Samvinnuplötur
 Two the Hard Way (með Gregg Allman sem Allman and Woman) (1977)
 Black Rose (sem aðalsöngvari Black Rose) (1980)

Tilvísanir

Tenglar



Flokkur:Bandarískir leikarar
Flokkur:Bandarískir söngvarar
Flokkur:Óskarsverðlaunahafar í flokki bestu leikkonu í aðalhlutverki